มือสะบัดไปกระแทกกับเสาเหล็กแรงมาก เวลาโดนแอร์สักพักจะเริ่มปวดบริเวณที่ไปกระแทก ช่วงแรกๆที่โดนมือข้างที่โดนหยิบของหรือเกร็งออกแรงแทบไม่ได้เลยจะปวดมาก ตอนนี้ผ่านมาสองเดือนแล้วค่ะ ซักผ้าด้วยมือ เริ่มเกร็งได้มากขึ้น แต่ไม่สามารถเปิดขวดน้ำหรือใชแม็กด้วยข้างที่โดนได้เลย
สวัสดีค่ะ การวินิจฉัยที่เป็นไปได้-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด อาจเป็นมากหากมีอุบัติเหตุนำมาก่อน-เส้นเอ็นอักเสบ-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-กระดูกหักหรือร้าว แต่มักปวดมาก ทำให้ขยับข้อมือไม่ได้เลย-รับประทานยาที่มีการทำให้ปวดกล้ามเนื้อ เช่นยาลดไขมันบางชนิดหากเป็นมา 2 เดือนแล้ว เป็นปวดที่พอขยับได้แต่รู้สึกเกร็งๆ น่าจะเป็นปวดกล้ามเนื้อมากที่สุดค่ะแนะนำพบแพทย์เพื่อตรวจร่างกายอย่างละเอียดอีกครั้ง หากแพทย์พบว่าข้อติดมากขยับได้น้อย อาจเอ็กซเรย์ดูกระดูกเพิ่มเติมให้ค่ะควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่น ปวด บวม แดง ร้อน มีไข้ ควรรีบไปพบแพทย์